- Hindi News
- National
- आहोर में सीएचसी में नवनिर्मित जननी सुरक्षा योजना वार्ड एमटीसी सेंटर का किया उद्घाटन
आहोर में सीएचसी में नवनिर्मित जननी सुरक्षा योजना वार्ड एमटीसी सेंटर का किया उद्घाटन
सरकारी योजनाओं का उठाएं लाभ : खींवसर
प्रभारी मंत्री गजेंद्रसिंह खींवसर ने जीपीएफ भवन का किया लोकार्पण
भास्करन्यूज | जालोर
राज्यके उद्योग एवं जिले के प्रभारी मंत्री गजेन्द्रसिंह खींवसर मंगलवार को दो दिवसीय यात्रा पर जालोर पहुंचे। इस दौरान उन्होंने जीपीएफ भवन का फीता काटकर उद्घाटन किया। कार्यक्रम को संबोधित करते हुए प्रभारी मंत्री खींवसर ने कहा कि जालोर जिले में पानी, चिकित्सा, शिक्षा, परिवहन एवं उद्योग सहित विभिन्न विकास कार्यों के माध्यम से चहुंमुखी विकास किया जाएगा। इसमें किसी भी प्रकार की कमी नहीं रखी जाएगी। उन्होंने कहा कि प्रधानमंत्री नरेन्द्र मोदी ने देश के विकास तथा गरीबजनों के लिए अनेक लोक कल्याणकारी योजनाएं प्रारंभ की है। वहीं स्वच्छ भारत मिशन के तहत ग्राम-ग्राम में शौचालयों के निर्माण के द्वारा स्वच्छता के लिए सार्थक कार्य किए जा रहे हैं। मंत्री खींवसर ने सरकार की महत्वाकांक्षी भामाशाह स्वास्थ्य बीमा योजना मुख्यमंत्री जल स्वावलंबन योजना का आमजन से लाभ उठाने का आह्वान किया। उन्होंने नर्मदा नहर परियोजना का जिक्र करते हुए कहा कि जालोर शहर को आगामी 10 जनवरी तक पीने का साफ पानी दिया जाएगा। वहीं जिले में रेल सुविधाओं का भी विस्तार किए जाने के लिए किसी भी स्तर पर कमी नहीं आने दी जाएगी।
शेष|पेज15
जालोरविधायक अमृता मेघवाल ने कहा कि वह प्रभारी मंत्री खींवसर की सक्रियता से क्षेत्र की समस्याओं का समाधान करने के लिए तत्पर है। उन्होंने कहा कि जालोर शहर को जल्दी ही नर्मदा नहर से पीने का शुद्घ पानी मिलेगा। जिलाध्यक्ष रविन्द्रसिंह बालावत ने कहा कि जिले के सभी जनप्रतिनिधियों के माध्यम से जिले की विभिन्न समस्याओं का सार्थक संवाद के माध्यम से निराकरण किया जाएगा। कार्यक्रम के अंत में राज्य बीमा एवं प्रावधायी निधि विभाग की वरिष्ठ अतिरिक्त निदेशक अर्चना चावला ने आभार ज्ञापित किया। इससे पूर्व कार्यक्रम के प्रारंभ में प्रभारी मंत्री एवं प्रमुख जनप्रतिनिधियों ने नवनिर्मित भवन का फीता काटकर लोकार्पण करने के साथ शिलापट्टिका का अनावरण किया। समारोह का संचालन ईश्वरलाल शर्मा ने किया। समारोह में जिला प्रमुख डॉ. वन्नेसिंह गोहिल, नगरपरिषद सभापति भंवरलाल माली, एडीएम आशाराम डूडी, जालोर एसडीएम हरफूल पंकज, अतिरिक्त पुलिस अधीक्षक दुर्गसिंह, जिला परिषद सदस्य मंगलसिंह सिराणा, अधिवक्ता बाबूलाल मेघवाल पार्षद मानसिंह, हंसमुख नागर ओमप्रकाश माली सहित जनप्रतिनिधि, अधिकारी एवं गणमान्य नागरिक उपस्थित थे।
जालोर. जीपीएफ ऑफिस के नवीन भवन का फीता काटकर उद्घाटन करते प्रभारी मंत्री।
आहोर. जननी सुरक्षा योजना वार्ड कुपोषण निवारण केंद्र का फीता काटकर उद्घाटन करते प्रभारी मंत्री।
जालोर. जीपीएफ भवन के उद्घाटन कार्यक्रम को संबोधित करते प्रभारी मंत्री।
tgl_Latn sot_Latn hin_Deva hin_Deva hin_Deva hin_Deva bho_Deva hin_Deva hne_Deva hin_Deva hin_Deva hin_Deva hin_Deva